पर हमारे कई मंत्नी शायद इस बात में विश्वास नहीं करते कि उनका काम यह भी है कि वे समाज में कानून के शासन के प्रति आस्था और विश्वास का भाव जगाएं। एक और केंद्रीय मंत्नी, गिरिराज सिंह, ने इसी बात का एक उदाहरण प्रस्तुत किया है। जयंत सिन्हा के व्यवहार के औचित्य पर सवाल उठने के कुछ ही दिन बाद गिरिराज सिंह नवादा के दंगों के आरोपियों से मिलने जेल पहुंच गए। बजरंग दल और विश्व हिंदू परिषद के इन कार्यकर्ताओं पर पिछले साल रामनवमी के दौरान हुए दंगों में हिंसा फैलाने का आरोप है। गिरिराज सिंह यह मानते हैं कि इन आरोपियों को फंसाया गया है और उन्होंने राज्य सरकार पर यह आरोप लगाया है कि वह सांप्रदायिक सौहाद्र्र के लिए हिंदुओं को दबाने की मानसिकता रखती है। इस मामले में गिरिराज सिंह को अपनी राय रखने का अधिकार है और गिरफ्तार कार्यकर्ताओं को इंसाफ दिलाने की कोशिश भी वे कर सकते हैं। लेकिन ऐसी हिंसा के किसी भी मामले में इंसाफ तो अदालत ही कर सकती है। जेल में आरोपियों से मिलकर मंत्नी महोदय क्या संदेश देना चाहते हैं? और फिर आरोपियों के घर जाकर सांत्वना देने के नाम पर मंत्नी महोदय का आंसू बहाना क्या दर्शाता है? उन्हें सरकार में रहकर इस मामले में कुछ भी न कर पाने की विवशता पर दु:ख है। दु:ख उन्हें सांप्रदायिक दंगों के होने पर होना चाहिए, दंगों को न रोक पाने की अपनी विवशता पर होना चाहिए। किसी भी मंत्नी के आंसू निरपराध लोगों के दंगों के मरने पर बहने चाहिए।